Balizenn

Rummad:Merdeerezh


Ur valizenn a zo ur merk graet gant an dud evit sikour ar merdeiñ. Diskouez a ra pelec’h ez eus dañjer pe ur ganol. Gallout a ra ar merk-se bezañ ur boue, ur douribell pe ur berchenn.
A bep seurt a zo, hervez o stumm, o liv, pe ar sked a daolont da noz.
Darn anezhe o deus ur bouder pa vez mogidell.

Gallout a reer digemmañ:
Ar merkoù en o unan, a ro da c'houzout un dra bennak, hep netra muioc'h.
Ar merkoù kardinal a zo diazezet eo war ur reizhiad norzh/reter/su/kornouaeg.
Ar merkoù lateral, a ziskouez kanolioù, diazezet eo war ur reizhiad babourzh/stribourzh.

 Ar merkoù en o-unan 

 Lec'h un dañjer 

Diskouez a reont ur garreg vihan, e-kichenik pe dindan ar valizenn. Gallout a ra ar valizenn bezañ lakaet ouzh babourzh pe ouzh stribourzh.

 stumm : a bep seurt;
 liv : du, gant ur vandenn ruz pe meur a hini;
 arouez : div voulenn zu;
 gouloù : gwenn;
 dastalm : daou sked lerc'h-ouzh-lerc'h.

 Lec'h dizañjer 

Kavet e vezont dreist-holl e penn kanol ur porzh.

 stumm : kranenn;
 liv : ruz ha gwenn:
 arouez : ur voulenn ruz;
 gouloù : gwenn;
 dastalm : a bep seurt.

 Merkoù ispisial 

Diskouez a reont a bep seurt : tachenn miret gant an arme pe ar morlu, funioù hag eoulsanioù dindan vor, lec'hioù ma vez moret traoù, tachenn miret evit ar plankennoù-dre-lien…

 liv : melen;
 arouez : tric'horn melen;
 gouloù : melen;
 dastalm : a bep seurt.

 Gwelet ivez 
merk kardinal
merk lateral
tour-tan
merk-mor